ഒരു രാജ്യവുമായും വ്യാപാര ബന്ധം അവസാനിപ്പിക്കുമെന്ന് പറഞ്ഞിട്ടില്ല ഇതുസംബന്ധിച്ച പ്രചരിക്കുന്ന റിപ്പോര്ട്ടുകള് വ്യാജം! എല്ലാ ലോകരാജ്യങ്ങളുമായും മികച്ച നയതന്ത്ര, വ്യാപര ബന്ധമാണ് ആഗ്രഹിക്കുന്നതെന്ന് താലിബാന് കാബൂള്: ഇന്ത്യയുമായുള്ള വ്യാപാര ബന്ധം താലിബാന് അവസാനിപ്പിച്ചുവെന്ന റിപ്പോര്ട്ടുകള് തള്ളി താലിബാന്. ഒരു രാജ്യവുമായും വ്യാപാര ബന്ധം അവസാനിപ്പിക്കുമെന്ന് പറഞ്ഞിട്ടില്ലെന്നും, ഇതുസംബന്ധിച്ച പ്രചരിക്കുന്ന റിപ്പോര്ട്ടുകള് വ്യാജമാണെന്നും താലിബാന് വക്താവ് സബീഹുള്ള മുജാഹിദ് പറഞ്ഞു. എല്ലാ ലോകരാജ്യങ്ങളുമായും മികച്ച നയതന്ത്ര, വ്യാപര ബന്ധമാണ് ഇസ്ലാമിക് എമിറേറ്റ് ഓഫ് അഫ്ഗാനിസ്താന് ആഗ്രഹിക്കുന്നതെന്നും താലിബാന് വക്താവ് പറഞ്ഞു. പാകിസ്താന് വഴി ഇന്ത്യയുമായുള്ള എല്ലാ ഇറക്കുമതിയും കയറ്റുമതിയും താലിബാന് നിര്ത്തിയതായി ഫെഡറേഷന് ഓഫ് ഇന്ത്യന് എക്സ്പോര്ട്ട് ഓര്ഗനൈസേഷന് ഡയറക്ടര് ജനറല് ഡോ. അജയ് സഹായിയെ ഉദ്ധരിച്ച് എഎന്ഐ ആണ് റിപ്പോര്ട്ട് ചെയ്തിരുന്നത്.